මාතලේ සින්නකට්ටි කඳු මුදුනේ කෝවිල් භූමියක “ඕම් ශක්ති” නමින් කලක පටන් පවත්වාගෙන ගිය නීනි විරෝධී ගුවන් විදුලි මධ්‍යස්ථානයක් ඊයේ (20) වැටලූ මධ්‍යම දිසා පොලිස් ත්‍රස්ත විමර්ශන අංශයේ නිලධාරීන් කණ්ඩායමක් ගුවන් විදුලි උපකරණ සමග එය පවත්වාගෙන ගිය ව්‍යාපාරිකයකු අත්අඩංගුවට ගෙන තිබේ.දෙමළ බසින් සංඛ්‍යාත 96.1 ඔස්සේ මෙහි විකාශන කටයුතු සිදු කර තිබෙන බව පොලිසිය පවසයි.කෝවිල් භූමියේ තහඩු වලින් සකස් කරන ලද අඩි 12 ය 8 ප්‍රමාණයේ කාමරයක් තුළ මෙම නීති විරෝධී ගුවන් විදුලි මධ්‍යස්ථානය පවත්වාගෙන ගොස් තිබේ.මධ්‍යම පළාත් ජ්‍යෙෂ්ඨ නියෝජ්‍ය පොලිස්පති ගාමිණි නවරත්න මහතාගේ උපදෙස් මත මධ්‍යම පළාත් නියෝජ්‍ය පොලිස්පති නිහාල් සමරකෝන් මහතාගේ මෙහෙයවීමෙන් මධ්‍යම දිසා ත්‍රස්ත විමර්ශන අංශයේ ස්ථානාධිපති පොලිස් පරීක්ෂක සුනිල් යටවර මහතා ඇතුළු කණ්ඩායමක් මෙම වැටලීම සිදු කර තිබේ.